Sæll Ögmundur . Ég sé að iðnaðarráðherra Baugsstjórnarinnar er að biðjast afsökunar á því á vefsíðu sinni að samstarfi ykkar er lokið . Högninn , iðnaðarráðherrann , er meistari fléttunnar , en um hann er hægt að segja það sagt var um annan mann : Hann er mikill plottari . Vandinn er bara sá að plottin ganga aldrei upp . Þótt iðnaðarráðherra hafi fléttað saman ráðherralista þar sem eru tveir klassískir kratar , tveir gamlir alþýðubandlagsmenn og tvær kvennalistakonur , ef notuð er ágæt skilgreining Morgunblaðsins á Samfylkingunni í Reykjavíkurbréfi , þá er líka hægt að skipta ráðherrahópnum í fylgismenn iðnaðarráðherra og fylgismenn formannsins . Þrír fylgja ráðherranum að málum , einn formanninum . Og víst var það ráðherrann sem hafði undirtökin í hryggspennunni um ráðherraefnin . Eftir situr svo flokksformaðurinn með logandi það kjördæmi þar sem Alþýðuflokkurinn gamli var sterkastur og þótt slökkvibílar Samfylkingarinnar dæli nú á bálið í gríð og erg þá er formaðurinn þegar byrjuð að safna glóðum elds að höfði sér . Þetta vissi ráðherrann , þetta er hluti af fléttunni , þetta er hluti af hefndinni sem formaðurinn fyrrverandi þykist nú ná fram . Auðvitað átti hann sér draum um að leiða Samfylkingu í ríkisstjórn sem svilkonan gerði að engu . " Örótti högninn " gleymir engu . Hann þekkir samferðamenn sína og nýtir sér veikleika þeirra út í hörgul . Var það ekki hann sem gerði brotthvarf flokksformannsins úr embætti borgarstjórans í Reykjavík á sínum tíma að pólitískum farsa vegna ótímabærra yfirlýsinga ? Farsa sem að lokum gerði R-lista flokkunum ómögulegt að vinna saman . Þegar grannt er skoðað má færa sterk rök fyrir þeirri skoðun . Það plott gekk ekki upp . Nú er að sjá hvort ráðherrakapallinn , sem iðnaðarráðherra lagði fyrir formann sinn gengur upp . Hvort hann veldur henni ekki örugglega vandræðum og verulegu fylgistapi að fjórum árum liðnum . Var það ekki iðnaðarráðherra , sem færði rök fyrir því gagnvart formanni í reiptogi flokkanna um ráðuneytin , að vinir hans í væntanlegum samstarfsflokki myndu aldrei gefa eftir fjármálaráðuneytið , sem þingflokkurinn hans hafði þó lagt áherslu á að fá ? Og varðandi Írak þá mænir hann nú á framtíðina . Horfir fram í tímann , en ekki aftur eins og hann gerði í vetur . Eins í kvótamálinu . Sá sem þykist þekkja vanda sjávarbyggðanna af því hann fór túr á Guggunni - af hverju ætli hann meldi pass þegar kemur af kvótanum ? Er það af því hann veit ekki hvernig það er að láta niðurlægja sig og gera eignalausan með því að öðrum er fengin lífsbjörgin til eignar ? Það er einmitt hér sem skilur á milli alþýðuflokkshefðarinnar og Samfylkingarinnar . Í alþýðuflokkshefðinni eiga menn uppsafnaða virðingu fyrir baráttu fátæks fólks og samúð með öllum þeim sem máttu þola valdbeitingu þess sem átti bát , jörð eða búð . En Samfylkingin horfir fram á veg . Horfum til framtíðar stúlkur . Hann líkir þér við Marlon Brando , Ögmundur , í tregablandinni afsökunarbeiðni innpakkaðri í maskínupappír sjötta áratugarins . Það er freistandi að svara þeim kafla með Þjóðvegserindi nóbelskálds : Sú höll er seinust höpp þér veitti og auðog hljóm af saung og ilm af rós á kveldiog teppi á gólf og tjöldin jólarauð , hún týnist nú í haustsins voðaeldi . Eða róa á mið ráðherrans og vitna í kvikmyndir :